kataljap

masanliawliaw a kataljap i namasanculjuculju a kadjunangan i kacauwan, izua i 廣東, 海南島kata i navalj tua gaduan a kemasi ljemaveljevekan nua taiwan, qaw izua i kacedas tua taiwan, tjaljaliawliaw aicu a kasiw izua i navalj ta tjavualji a pana a kadjunangan nua kanalung kata palangu. nu kaljauragananga, uri venuciar aicu a qaciw tua kulimac a vuciar, sa nanguanguaq aravac a ljemaveljevekan i pasakacedas a navalj tua taiwan.

qaw masa saceqalj aicu a kasiw na kataljap, ka ripunanan, uri sinantabi aicu a kasiw; kacuayanga, uri malap taicu a kasiw tua malang ta kadrangu kata ceqeljap a paiwan izua i ljemaveljevekan, sa uri cinavucavu niamadju a ledjeledje a asav na qataljap tua qavay, matu uri cinavucavu a ljavilu nua paiwan izua i gadugaduan. qaw nu kemankananga, maya malap ta asav. qaw uri cinavu na ngat isasaw nu kemesekesa.

nu meqacanga a kataljap, maqati a semuqaljic taza kataljap sa masan tua alay, qaw maqati a sinancalis tua venengetj ta vaqu. saka, tjaljapazangal aicu a kasiw izua i qinaljan na paiwan a kemasi ljemaveljevekan.

kaizuan
1.鄭漢文、王相華、鄭惠芬、賴紅炎編(2005)，《排灣族民族植物》，行政院農業委員會林業試驗所。p163。